Messier 72
Messier 72 (ka M72 ja NGC 6981) on kerasparv, mis asub Veevalaja tähtkujus. Parve avastas 29. augustil 1780 Prantsuse astronoom Pierre Méchain. Päev hiljem kinnitas Méchaini vaatluse Charles Messier, kes lisas objekti oma kataloogi. Messier pidas seda tuhmiks udukoguks, kuid võimsamat teleskoopi kasutanud John Herschel tegi kindlaks, et see on täheparv. Ameerika Ühendriikide astronoom Harlow Shapley leidis, et see sarnaneb Messier 4 ja 12-ga. Messier 72 asub Maast 54 570 valgusaasta kaugusel ja selle diameeter on 106 valgusaastat. Parve vanus on 9,5 miljardit aastat ja see sisaldab üle 100 000 tähe.